L 32222 Jurnalul Oficial al Uniunii Europene 9.12.2009 DECIZIA 2009/906/PESC A CONSILIULUI din 8 decembrie 2009 privind Misiunea de Poliţie a Uniunii Europene (MPUE) în Bosnia și Herţegovina (BiH) CONSILIUL UNIUNII EUROPENE, având în vedere Tratatul privind Uniunea Europeană, în special articolul 28 și articolul 43 alineatul (2), întrucât: (1) La 19 noiembrie 2007, Consiliul a adoptat Acţiunea comună 2007/749/PESC privind Misiunea de Poliţie a Uniunii Europene (MPUE) în Bosnia şi Herţegovina (BiH) (). Respectiva acțiune comună expiră la 31 decembrie 2009. ( Structura de comandă şi control a MPUE ar trebui să nu aducă atingere responsabilităților contractuale ale șefului misiunii față de Comisie în ceea ce priveşte execuția bugetului MPUE. (3) Pentru MPUE, ar trebui activată celula de supraveghere. ( MPUE se va desfăşura în contextul unei situaţii care s-ar putea deteriora şi care ar putea aduce atingere obiec- tivelor politicii externe şi de securitate comune prevăzute la articolul 21 din Tratatul privind Uniunea Europeană, ADOPTĂ PREZENTA DECIZIE: Articolul 1 Misiunea (1) Misiunea de Poliţie a Uniunii Europene (MPUE) în Bosnia şi Herţegovina (BiH), instituită prin Acţiunea comună 2002/210/PESC (?), se continuă de la 1 ianuarie 2010. (2)  MPUE acţionează în conformitate cu declarația misiunii prevăzută la articolul 2 şi își îndeplineşte atribuțiile-cheie astfel cum se prevede la articolul 3. Articolul 2 Mandatul Ca parte a unei abordări mai ample asupra statului de drept în BiH şi în regiune, MPUE, menținând în acelaşi timp capacități reziduale în sectoarele reformei în domeniul poliției şi al responsabilității, sprijină, în primul rând, agențiile competente din BiH de aplicare a legii în lupta împotriva criminalității organizate și a corupției, concentrându-se îndeosebi pe agențiile de aplicare a legii la nivel național, pe consolidarea () JO L 303, 21.11.2007, p. 40. () JO L 70, 13.3.2002, p. 1. interacțiunii dintre poliție și procuratură și pe cooperarea regională și internațională. MPUE asigură consiliere operațională Reprezentantului Special al Uniunii Europene (RSUE) pentru a-l sprijini în exercitarea rolului său. Prin activitatea și prin rețeaua sa din interiorul țării, MPUE contribuie la eforturile generale de a asigura informarea deplină a UE cu privire la evoluțiile din BiH. MPUE își desfăşoară activitatea în concordanță cu obiectivele generale din anexa 11 la Acordul-cadru general de pace în Bosnia şi Herţegovina, iar obiectivele MPUE sunt sprijinite prin instrumentele Comunității Europene. Articolul 3 Atribuţiile-cheie ale misiunii În vederea realizării misiunii, atribuțiile-cheie ale MPUE sunt următoarele: 1. consolidarea capacității operaționale și a capacității comune a agențiilor de aplicare a legii angajate în lupta împotriva criminalității organizate şi a corupției; 2. asistența şi sprijinirea planificării și desfășurării anchetelor în lupta împotriva criminalității organizate și a corupției într-o abordare sistematică; 3. asistenţa și promovarea dezvoltării de capacități de către BiH în domeniul anchetelor penale; 4. consolidarea cooperării între poliție și procuratură; 5. consolidarea cooperării între poliție şi sistemul penitenciar; 6. contribuția la asigurarea unui nivel adecvat al responsabi- lității. Articolul 4 Structura misiunii (1) MPUE ecste structurată după cum urmează: (a) cartierul general principal la Sarajevo, compus din şeful misiunii şi personalul său, astfel cum este prevăzut în planul operației (OPLAN); (b) patru birouri regionale la Sarajevo, Banja Luka, Mostar şi Tuzla;